Ροφός τηγανητός με μια ιδιαίτερη τεχνική
Ένα απο τα αγαπημένα πιάτα των Κρητικών είναι ο τηγανητός ροφός, που πολλές φορές συνοδεύεται από μπάμιες. Η εξαίρετη νοστιμιά του κρύβεται στην τεχνική τηγανίσματος.
2 κιλά ροφός (ζητάμε από τον ψαρομανάβη να αφαιρέσει το κεφάλι, να ανοίξει το ψάρι στη μέση και να το κόψει ροδέλες χοντρές, χωρίς να αφαιρέσει το κόκαλο), 400 γρ. αλεύρι για όλες τις χρήσεις, 100 γρ. κορν φλάουρ, 1 λίτρο νερό, 50 γρ. αλάτι, πιπέρι φρεσκοτριμμένο, ελαιόλαδο για το τηγάνισμα
Για να φτιάξουμε ροφό τηγανητό πρώτα αλατοπιπερώνουμε το ψάρι.Σε ένα μπολ ανακατεύουμε το αλεύρι και το κορν φλάουρ.Σε  ένα άλλο μπολ ανακατεύουμε τα 50 γρ. αλάτι μέσα στο νερό μέχρι να διαλυθεί, ώστε να δημιουργήσουμε μια άλμη.Βυθίζουμε όλα τα κομμάτια του ροφού στην άλμη και τα αφήνουμε για  1 λεπτό.Στη συνέχεια παίρνουμε ένα ένα κομμάτι και το αλευρώνουμε σχολαστικά, πατώντας  το με τα χέρια μας ώστε να κολλήσει το αλεύρι επάνω του. Συνεχίζουμε μέχρι να αλευρώσουμε όλα τα κομμάτια.Σε μέτρια κατσαρόλα ή μεγάλο τηγάνι ρίχνουμε τόσο λάδι ώστε να καλύψει τα 3/4 του σκεύους και το ζεσταίνουμε σε μέτρια προς δυνατή φωτιά.Παίρνουμε ένα ένα κομμάτι ψαριού, το βουτάμε ξανά μέσα στην άλμη στιγμιαία και το βάζουμε αμέσως στο τηγάνι. *Τηγανίζουμε το ψάρι σε δόσεις για περίπου 4 λεπτά από την κάθε πλευρά, μέχρι να ροδίσει ομοιόμορφα.Βγάζουμε το ψάρι με τρυπητή κουτάλα σε απορροφητικό χαρτί.
Ροφός,Ψάρι